Heuning :: die lewe is soos 'n kaartspel
DIE LEWE IS SOOS 'N KAARTSPEL
As ons vandag die lewe vergelyk met 'n kaartspel, wil ek jou vra: watse hand het die lewe vir jou gedeel?
· 'n Goeie hand, waarmee jy lekker kan werk?
· 'n Hand wat geleenthede bied vir die toekoms?
· So 'n middelmatige hand?
· 'n Vrot hand waarmee jy niks kan maak nie?
Ons moet vir mekaar sê dat ons mos nie kan kies watter hand vir ons uitgedeel word nie.
· "Royal Flush" gesinne. Vyf kaarte van dieselfde dek in 'n ry. 10, Jack, Queen. King, Ace, sê maar van harte. Hierdie mense word as't ware met die goue lepel in die mond gebore. Goeie, welgestelde, foutlose ouers, woon in 'n goeie buurt, almal gelukkig, ouers suksesvol, boonop goeie, "groot" Christene, kinders outomaties toppresteerders. Alles loop net goed en reg van die begin af. En die voorspoed vernietig nie die kinders nie. Dit is "Royal Flush" gesinne.
· "Full House" gesinne. Drie kaart van een tipe, en twee van 'n ander. Dalk nie welgesteld nie, maar ouers is gelukkig getroud, woon in 'n middelmatige woonbuurt, pa werk vir die staat, ma in die bank as 'n teller. Kinders soms in die sop by die skool, maar almal gaan goed aan.
· "One pair" gesinne. Twee kaarte van 'n tipe. Ouers se huweliksbootjie skud soms en eindig selfs in egskeiding. Pa verloor dalk sy werk. Die kinders se lewe is soms maar misrabel, maar hulle leef.
· "Low hand" gesinne. Alles is vrot. Pa 'n alkoholis, ma loop weg met die buurman, sussie se baba kom onbepland, boetie beland in dwelms, en uiteindelik in die tronk. Niks loop reg nie.
Kom ek vertel jou my "pa-storie". Almal het mos 'n pa-storie.
· Hy kom uit 'n bitter arm huis met nege kinders.
· Hy begin werk as 'n stoorman by die Spoorweë.
· Hulle begin bitterlik arm, met amper alles teen hom. Geen geleerdheid, nie 'n goeie werk, nie 'n toekoms wat blink lyk nie.
'n Redelike goeie resep vir 'n faling in die pokerspel van die lewe, of hoe?
· My ma gaan werk eers toe ek skooltoe gaan (4de kind), om 'n motor te koop.
· Hy werk hom op tot 'n klas een treindrywer, en tree eventueel af op 55, en leef 'n goeie lewe tot 79, toe hy oorlede is. Hy was baie, baie trots op sy prestasies.
· Maak die beste van 'n slegte saak.
· Besef dat vier twee's, beter kan wees as 'n "fullhouse".
Hoe speel jy jou kaarte? Dalk met die gang van die lewe 'n paar slegtes bygekry? Dalk 'n paar goeies geruil vir slegtes? Wat is die beste manier om te speel met wat jy het?
1. Aanvaar dat alles nie regverdig is nie - dit is maar die produk van die sondeval.
Dit hang van jou af hoe jy die kaarte speel. Dit help nie om ander te beskuldig nie, of die blaam op omstandighede te plaas nie. Net ek en jy kan die verantwoordelikheid vat, niemand anders nie. Dit help nie om 'n ander se kaarte te begeer nie, of te probeer afvat nie. Speel jou eie hand, vernuftig, al is dit net twee's.
Al gehoor van 70 x 7? As die Here van jou verwag om jou broer 70 x 7 nog 'n kans te gee, sal Hy nie dieselfde doen nie?
3. Speel in 'n span.
Een alleen kan oorweldig word, twee saam kan weerstand bied. 'n Driedubbele tou breek nie maklik nie.
Moet nie die pad alleen stap nie. As jy voel die val kom, gryp!!! En as jy geval het, laat iemand anders jou hand vat en jou ophelp. Oppas vir trots, moenie toelaat dat die "eie-ek" jou val slegter maak nie. Ons almal is sondaars. Rom 3:23 "Almal het gesondig, en het nie deel aan die heerlikheid van God nie". Maar… dis nie 'n verskoning nie!!!
Rom 8 : 31 "Wat is nou ons gevolgtrekking oor al hierdie dinge? Dít: God is vír ons, wie kan dan teen ons wees?"
· Sy deernis en omgee hang nie af van jou "volmaaktheid" nie.
· Hy gee vir ons die regte "gameplan", om die swak kaarte optimaal te speel. Al kry jy aanhoudend twee's by, genoeg daarvan is meet werd as 'n "fullhouse", as jy dit reg aanwend.
· Rom 5 : 3 - 5
Fil 4 : 7 "En die vrede van God wat alle verstand te bowe gaan, sal oor julle harte en gedagtes die wag hou in Christus Jesus" Die woord "vrede" kom voor in die woord "tevrede".
Fil 3 : 13 "Broers, ek verbeel my nie dat ek dit alles al het nie. Maar een ding doen ek: ek maak my los van wat agter is en strek my uit na wat voor is."